קיילי קווקו

קיילי כריסטין קְווֹקוֹ (באנגלית: Kaley Christine Cuoco; נולדה ב-30 בנובמבר 1985) היא שחקנית אמריקאית. היא מוכרת בין היתר בתור ברידג'ט הנסי בקומדיית המצבים "8 כללים פשוטים" (2002–2005), כבילי ג'נקינס בסדרה "מכושפות" (2005–2006), ובעיקר בתור פני הופסטטר בקומדיית המצבים של רשת CBS, "המפץ הגדול" (2007–2019). על תפקידה כקאסי באודן בסדרה "הדיילת" היא הייתה מועמדת לפרס גלובוס הזהב לשחקנית הטובה ביותר לשנת 2021.

ביוגרפיה
קווקו נולדה בקמרילו, קליפורניה שבארצות הברית למשפחה ממוצא איטלקי, אנגלי וגרמני. אביה, גארי קרמיין קווקו, הוא סוכן נדל"ן, ואמה ליין אן (לבית וינגייט) היא עקרת בית. אחותה בריאנה השתתפה בעונה החמישית של תוכנית המציאות האמריקאית "The Voice". בילדותה, הייתה קווקו לשחקנית טניס חובבנית מדורגת אך היא הפסיקה לשחק בגיל 16.

 קריירה 

בשנת 1992 ביצעה הופעת משחק ראשונה בסרט הטלוויזיה "חול טובעני: אין לאן לברוח" שהוקרן לראשונה ברשת NBC.

בשנת 1995 קווקו הופיעה לראשונה בסרט קולנוע כקארין קארטר בסרט הפעולה "פקודת חיסול", בכיכובם של דנזל וושינגטון וראסל קרואו.

בשנת 2005 הצטרפה לעונה השמינית (והאחרונה) של הסדרה "מכושפות", בתפקיד בילי ג'נקינס.

בשנת 2007 החלה לככב בסיטקום המצליח של רשת CBS "המפץ הגדול", שם היא מגלמת את פני, השחקנית הנשית הראשית בסדרה. על תפקידה הייתה קווקו מועמדת ל-30 פרסים שונים וזכתה ב-5 פרסים. ב-2019 שודרה העונה ה-12 במספר, שהיא גם העונה האחרונה של הסדרה.

באוקטובר 2017 הקימה קווקו את Yes, Norman Productions, חברת הפקות טלוויזיה שנכנסה לעסקת הפקה בלעדית רב-שנתית עם האחים וורנר טלוויזיה. הפרויקט הראשון של קווקו, דרך Yes, Norman Productions, היה עיבוד לספר הדיילת, שנכתב על ידי הסופר כריס בוג'אליאן, שפותח לסדרת דרמה קומית באותו השם ("הדיילת"). קווקו כיכבה בסדרה בתור קאסי באודן, וגם שימשה כמפיקה בפועל. הבכורה של הדיילת הוצגה ב-26 בנובמבר 2020, בפלטפורמת הסטרימינג של HBO Max – וזכתה לשבחי ביקורת נרחבים, וחודשה לעונה שנייה ב-18 בדצמבר 2020.

חיים אישיים
קווקו מתגוררת בעמק סן פרננדו, קליפורניה, אחד מתחביביה המועדפים הוא טניס שולחן. כשהופיעה בתוכנית האירוח "אלן", העניקה קווקו מתנה למנחה אלן דג'נרס: מחבט לטניס שולחן ועליו חתימות כל השחקנים מהסדרה "המפץ הגדול".

בשנים 2007–2009 הייתה במערכת יחסים עם השחקן ג'וני גאלקי (עמיתה לסדרה "המפץ הגדול"). בשנים 2011–2012 הייתה מאורסת לרופא ג'וש רזניק. ב-2013 קווקו נישאה לטניסאי ראיין סוויטינג, אך ב-2016 הם התגרשו.

לאחר מכן החלה לצאת עם רוכב הסוסים, קארל קוק, בנו של המיליארדר סקוט קוק. השניים התארסו ב-30 בנובמבר 2017, שהיה גם יום הולדתה ה-32 של קווקו, והתחתנו ב-30 ביוני 2018. בספטמבר 2021 הודיעו השניים על פרידה.

בשנת 2022, קווקו החלה לצאת עם השחקן טום פלפרי. הם עשו את ההופעה הפומבית הראשונה שלהם כזוג בטקס של שדרת הכוכבים של הוליווד במאי 2022. פלפרי וקווקו הודיעו באמצעות האינסטגרם באוקטובר 2022 שהם מצפים לבת, אשר נולדה ב-30 במרץ 2023.

פילמוגרפיה 
 קולנוע 
+שנהסרטתפקידהערות1995פקודת חיסולקארין קרטר1997תמונה מושלמתילדה קטנה1999Can't Be Heavenתרזה פאוורס2004Debating Robert Leeמארלי רוג'רס200513 בר מזלשרה בייקר2006Wastedקייט קונינגבראץ: קסם הג'יניקריסטי סמית'דיבובבראץ: מגפי יהלומים2007Cougar Clubאמנדה2008Killer Movieבלנקה צ'מפיון2010The Penthouseאריקה רוק2011הופ ארנבסאם אוה'רהנסיעה האחרונהוונדה2014סופרים אנונימייםהאנה רינלדיגם מפיקה בפועלמיליון דרכים להתפגראישה בחנותללא קרדיט2015שושבין להשכרהגרטשן פאלמרBurning Bodhiקייטיאלווין והצ'יפמאנקס 4אלינורדיבוב2016למה דווקא הוא?ג'סטין2017האנדסום: סרט מסתורין של נטפליקסעצמה2022האיש מטורונטודבימפגש ראשון (אנ')שיילה2024בעלה של המחסלת (אנ')אמה בראקטגם מפיקה

 טלוויזיה 
+שנהסדרהתפקידהערות1992חול טובעני: אין לאן לברוחקוני ריינהארדת'סרט טלוויזיה של NBC1994אלה הם חייאנג'לה צ'ייס הצעירהפרק: "Father Figures"חשיפה לצפוןמירנדהפרק: "Hello, I Love You"1996אלןאלן מורגן הצעירהפרק: "The Bubble Gum Incident"1997Toothlessלוריסרט טלוויזיה של ABC1998מר רצחשרלוטמיני-סדרההמופע של טוני דנזהפאמי גריןפרק: ″Mini-Pause″2000Alley Cats Strikeאליסה באוורססרט טלוויזיה של ערוץ דיסניGrowing Up Bradyמאורין מקורמיקסרט טלוויזיה של NBC2000–2001Ladies Manבוני סטיילס8 פרקים2001הרקיע השביעיליןפרק: "Relationships"2002First Mondayאליסיהפרק: "Pilot"המופע של אלןונסהפרק: "Shallow Gal"The Nightmare Roomקריסטין פאריספרק: "My Name is Evil"2002–20058 כללים פשוטים ברידג'ט הנסיתפקיד ראשי (3 עונות); 76 פרקים2004העזרהקארלי מייקלספרק: "Pilot"Complete Savagesאריןפרק: "For Whom the Cell Tolls"10.5ונסה ויליאמסמיני-סדרהקורבן אופנהברוק סארטוסרט טלוויזיה של ABC FamilyThe Hollowקארן2004–2006ברנדי ומר וויסקרסברנדי הרינגטוןדיבוב; 77 פרקים2006–2005בראץקירסטי סמית'דיבוב; 17 פרקיםמכושפותבילי ג'נקינסתפקיד ראשי (עונה 8); 22 פרקים2005–2007Loonatics Unleashedפאולה הייזדיבוב; 3 פרקים2007נמלטיםסשה מארי2 פרקיםלהיות שמנה כמוניאליסוןסרט טלוויזיה של Lifetime2007–2019המפץ הגדולפני הופסטטרתפקיד ראשי (12 עונות); 279 פרקים2012Drew Peterson: Untouchableסטייסי פטרסוןסרט טלוויזיה של Lifetime2018הסופשבוע הגרוע הטוב ביותר אי פעםעצמהפרק: "Issue 8"2019שלדון הצעיר"פול"דיבוב; פרק: "Teenager Soup and a Little Ball of Fib"2019–הווההארלי קוויןהארלי קוויןדיבוב; 27 פרקים
גם מפיקה בפועל2020–2022הדיילתקאסי באודןתפקיד ראשי (2 עונות); 16 פרקים
גם מפיקה בפועל2023–הווהמבוסס על סיפור אמיתי (אנ')איב ברטלטתפקיד ראשי (2 עונות); 16 פרקים2024!Kite Man: Hell Yeahהארלי קוויןדיבוב; פרק: "Pilot, Hell Yeah!"
גם מפיקה בפועל2026Vanishedסדרה עתידית של MGM+ (אנ')

 קישורים חיצוניים 

קטגוריה:זוכי פרס בחירת הנוער
קטגוריה:זוכי פרס פטל הזהב: שחקנים
קטגוריה:מדבבות אמריקאיות
קטגוריה:מפיקות טלוויזיה אמריקאיות
קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאים שנולדו ב-1985
קטגוריה:אמריקאיות שנולדו ב-1985